CELEX: 32008D0453
Language: mt
Date: 2008-06-10 00:00:00
Title: 2008/453/KE: Deċiżjoni tal-Kummissjoni ta’ l- 10 ta’ Ġunju 2008 li temenda d-Deċiżjoni 2006/139/KE dwar awtorità approvata biex iżżomm reġistru tal-bhejjem għall-ispeċi porċini fl-Istati Uniti (notifikata taħt id-dokument numru C(2008) 2472) Test b’relevanza għaż-ŻEE

18.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 158/60
            
         DEĊIŻJONI TAL-KUMMISSJONI
   ta’ l-10 ta’ Ġunju 2008
   li temenda d-Deċiżjoni 2006/139/KE dwar awtorità approvata biex iżżomm reġistru tal-bhejjem għall-ispeċi porċini fl-Istati Uniti
   (notifikata taħt id-dokument numru C(2008) 2472)
   (Test b’relevanza għaż-ŻEE)
   (2008/453/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 94/28/KE tat-23 ta’ Ġunju 1994 li tistabbilixxi l-prinċipji dwar il-kundizzjonijiet żootekniċi u ġenealoġiċi applikabbli għall-importazzjonijiet minn pajjiżi terzi ta’ annimali, is-semen, l-ova u l-embrijoni tagħhom, u li temenda d-Direttiva 77/504/KEE dwar l-annimali ta’ razza pura ta’ l-ispeċi bovina mrobbija għar-riproduzzjoni (1), u b’mod partikolari l-Artikolu 3(3) tagħha,
   Billi:
   
               (1)
            
            
               Id-Deċiżjoni tal-Kummissjoni 2006/139/KE tas-7 ta’ Frar 2006, li timplimenta d-Direttiva tal-Kunsill 94/28/KE dwar lista ta’ awtoritajiet, f’pajjiżi terzi, approvati biex iżommu reġistru tal-bhejjem ta’ ċerti annimali (2), tipprevedi li l-Istati Membri jkunu awtorizzati li jimpurtaw annimali ta’ ċerti speċi imrobbija għar-riproduzzjoni, is-semen, l-ova u l-embrijoni tagħhom bħala “ta’ razza pura” jew “ta’ razza mħallta” biss fejn ikunu ddaħħlu jew ġew irreġistrati f’reġistru tal-bhejjem miżmum minn awtorità mniżżla f’dik id-Deċiżjoni.
            
         
               (2)
            
            
               L-Istati Uniti talbu li ma’ l-entrati għal dak il-pajjiż fl-Anness għad-Deċiżjoni 2006/139/KE tiżdied awtorità għall-ispeċi porċini.
            
         
               (3)
            
            
               L-Istati Uniti pprovdiet garanzija rigward il-konformità mar-rekwiżiti rilevanti stabbiliti fil-leġiżlazzjoni Komunitarja u, b’mod partikulari, fid-Direttiva 94/28/KE.
            
         
               (4)
            
            
               Għaldaqstant, l-Anness għad-Deċiżjoni 2006/139/KE għandu jiġi emendat kif jixraq.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar iż-Żootekniki,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2006/139/KE hu emendat skond l-Anness għal din id-Deċiżjoni.
   Artikolu 2
   Din id-Deċiżjoni tapplika mill-1 ta’ Ġunju 2008.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, 10 ta’ Ġunju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 178, 12.7.1994, p. 66.
   
      (2)  ĠU L 54, 24.2.2006, p. 34.
   
      ANNESS
      Taħt l-intestatura “Speċi: porċini” fil-punt VII ta’ l-Anness għad-Deċiżjoni 2006/139/KE, għandha tiżdied l-entrata li ġejja:
      
         
                     “PIC (Pig Improvement Company) North America
                     
                  
               
                     100 Bluegrass Commons Boulevard
                  
               
                     Suite 2200
                  
               
                     Hendersonville
                  
               
                     TN 37075
                  
               
                     Tel.. (+ 1-615)265 2700
                  
               
                     Internet http://www.pic.com”